లలితా సహస్ర నామములు- 101-200

లలితా సహస్తనామ స్తోత్రములోని రెండవ నూరు నామములకు సంక్షిప్త వివరణ ఇక్కడ ఇవ్వబడింది.

శ్లోకం 38
<li> మూలాధారైక నిలయా - మూలాధార చక్రమే ముఖ్యమైన నివాసముగా గలది.
<li> బ్రహ్మగ్రంథి విభేదినీ - బ్రహ్మగ్రంథిని విడగొట్టునది.
<li> మణిపూరాంతరుదిరా - మణిపూర చక్రము యొక్క లోపలి నుండి ఉదయించునది లేదా ప్రకటమగునది.
<li> విష్ణుగ్రంథి విభేదినీ - విష్ణుగ్రంథిని విడగొట్టునది.

శ్లోకం 39
<li> ఆజ్ఞాచక్రాంతళస్థా - ఆజ్ఞాచక్రము యొక్క మధ్యలో ఉండునది.
<li> రుద్రగ్రంథి విభేదినీ - రుద్రగ్రంథిని విడగొట్టునది.
<li> సహస్త్రారాంభుజారూఢా - వెయ్యి దళములు గల పద్మమును అధిష్టించి యున్నది.
<li> సుధాసారాభివర్షిణీ - అమృతము యొక్క ధారాపాత వర్షమును కురిపించునది.

శ్లోకం 40
<li> తటిల్లతా సమరుచిః - మెఱపుతీగతో సమానమగు కాంతి గలది.
<li> షట్చక్రోపరి సంస్థితా - ఆరు విధములైన మూలాధారాది చక్రముల యొక్క పైభాగమందు చక్కగా నున్నది.
<li> మహాసక్తిః - బ్రహ్మమునందు ఆసక్తి గలది.
<li> కుండలినీ - పాము వంటి ఆకారము గలది.
<li> బిసతంతు తనీయసీ - తామరకాడలోని ప్రోగువలె సన్నని స్వరూపము గలది.

శ్లోకం 41
<li> భవానీ - భవుని భార్య.
<li> భావనాగమ్యా - భావన చేత పొంద శక్యము గానిది.
<li> భవారణ్య కుఠారికా - సంసారమనెడు అడవికి గండ్రగొడ్డలి వంటిది.
<li> భద్రప్రియా - శుభములు, శ్రేష్ఠములు అయిన వాటి యందు ఇష్టము కలిగినది.
<li> భద్రమూర్తిః - శుభమైన లేదా మంగళకరమైన స్వరూపము గలది.
<li> భక్త సౌభాగ్యదాయినీ - భక్తులకు సౌభాగ్యమును ఇచ్చునది.

శ్లోకం 42
<li> భక్తప్రియా - భక్తుల యెడ ప్రేమ, వాత్సల్యము గలది.
<li> భక్తిగమ్యా - భక్తికి గమ్యమైనటువంటిది.
<li> భక్తివశ్యా - భక్తికి స్వాధీనురాలు.
<li> భయాపహా - భయములను పోగొట్టునది.
<li> శాంభవీ - శంభుని భార్య.
<li> శారదారాధ్యా - సరస్వతిచే ఆరాధింపబడునది.
<li> శర్వాణీ - శర్వుని భార్య.
<li> శర్మదాయినీ - శాంతిని, సుఖమును ఇచ్చునది.

శ్లోకం 43
<li> శాంకరీ - శంకరుని భార్య.
<li> శ్రీకరీ - ఐశ్వర్యమును ఇచ్చునది.
<li> సాధ్వీ - సాధు ప్రవర్తన గల పతివ్రత.
<li> శరచ్చంద్ర నిభాననా - శరత్కాలము లోని చంద్రునితో సమానమైన వదనము గలది.
<li> శాతోదరీ - కృశించిన లేదా సన్నని పొట్ట గలిగినది.
<li> శాంతిమతీ - శాంతి గలది.
<li> నిరాధారా - ఆధారము లేనిది.
<li> నిరంజనా - మాయా సంబంధమైన అజ్ఞానపు పొరలేని దృష్టి గలది.

శ్లోకం 44
<li> నిర్లేపా - కర్మ బంధములు అంటనిది.
<li> నిర్మలా - ఏ విధమైన మలినము లేనిది.
<li> నిత్యా - నిత్య సత్య స్వరూపిణి.
<li> నిరాకారా - ఒక ప్రత్యేకమైన ఆకారము లేనిది.
<li> నిరాకులా - భావ వికారములు లేనిది.
<li> నిర్గుణా - గుణములు అంటనిది.
<li> నిష్కలా - విభాగములు లేనిది.
<li> శాంతా - ఏ విధమైన ఒడిదుడుకులు, తొట్రుపాటు లేనిది.
<li> నిష్కామా - కామము, అనగా ఏ కోరికలు లేనిది.
<li> నిరుపప్లవా - హద్దులు ఉల్లంఘించుట లేనిది.

శ్లోకం 45
<li> నిత్యముక్తా - ఎప్పుడును సంగము లేనిది.
<li> నిర్వికారా - ఏ విధమైన వికారములు లేనిది.
<li> నిష్ప్రపంచా - ప్రపంచముతో ముడి లేనిది.
<li> నిరాశ్రయా - ఆశ్రయము లేనిది లేదా అవసరము లేనిది.
<li> నిత్యశుద్ధా - ఎల్లప్పుడు శుద్ధమైనది.
<li> నిత్యబుద్ధా - ఎల్లప్పుడు జ్ఞాన స్వరూపురాలు.
<li> నిరవద్యా - చెప్పరానిది అంటూ ఏమీ లేనిది లేదా నిందించుటకూ ఏదీ లేనిది.
<li> నిరంతరా - ఏ మాత్రము సందు లేకుండా అంతటా వ్యాపించింది.

శ్లోకం 46
<li> నిష్కారణా - ఏ కారణము లేనిది.
<li> నిష్కళంకా - ఎటువంటి దోషము లేదా పాపము లేనిది.
<li> నిరుపాధిః - ఏ విధమైన అవిద్యా సంబంధమైన ఉపాధులు లేనిది.
<li> నిరీశ్వరా - ఇంకా తనను పైన ప్రభువు అనువారెవరూ లేనిది.
<li> నిరాగా - రాగము అనగా కోరికలు లేనిది.
<li> రాగమథనీ - రాగమును పోగొట్టి, వైరాగ్యమును కలుగుజేయునది.
<li> నిర్మదా - మదము లేనిది.
<li> మదనాశినీ - మదమును పోగొట్టునది.

శ్లోకం 47
<li> నిశ్చింతా - ఏ చింతలూ లేనిది.
<li> నిరహంకారా - ఏ విధమైన అహంకారము లేనిది.
<li> నిర్మోహా - అవగాహనలో పొరపాటు లేనిది.
<li> మోహనాశినీ - మోహమును పోగొట్టునది.
<li> నిర్మమా - మమకారము లేనిది.
<li> మమతాహంత్రీ - మమకారమును పోగొట్టునది.
<li> నిష్పాపా - పాపము లేనిది.
<li> పాపనాశినీ - పాపములను పోగొట్టునది.

శ్లోకం 48
<li> నిష్క్రోధా - క్రోధము లేనిది.
<li> క్రోధశమనీ - క్రోధమును పోగొట్టునది.
<li> నిర్లోభా - లోభము లేనిది.
<li> లోభనాశినీ - లోభమును పోగొట్టునది.
<li> నిస్సంశయా - సందేహములు, సంశయములు లేనిది.
<li> సంశయఘ్నీ - సంశయములను పోగొట్టునది.
<li> నిర్భవా - పుట్టుక లేనిది.
<li> భవనాశినీ - పుట్టుకకు సంబంధించిన సంసార బంధక్లేశములు లేకుండా చేయునది.

శ్లోకం 49
<li> నిర్వికల్పా - వికల్పములు లేనిది.
<li> నిరాబాధా - బాధలు, వేధలు లేనిది.
<li> నిర్భేదా - భేదములు లేనిది.
<li> భేదనాశినీ - భేదములను పోగొట్టునది.
<li> నిర్నాశా - నాశము లేనిది.
<li> మృత్యుమథనీ - మృత్యు భావమును, మృత్యువును పోగొట్టునది.
<li> నిష్క్రియా - క్రియలు (చేయవలసిన, చేయకూడని) లేనిది.
<li> నిష్పరిగ్రహా - స్వీకరణ, పరిజనాదులు లేనిది.

శ్లోకము 50
<li> నిస్తులా - సాటి లేనిది.
<li> నీలచికురా - చిక్కని, చక్కని, నల్లని, ముంగురులు గలది.
<li> నిరపాయా - అపాయములు లేనిది.
<li> నిరత్యయా - అతిక్రమింప వీలులేనిది.
<li> దుర్లభా - పొందశక్యము కానిది.
<li> దుర్గమా - గమింప శక్యము గానిది.
<li> దుర్గా - దుర్గాదేవి.
<li> దుఃఖహంత్రీ - దుఃఖములను తొలగించునది.
<li> సుఖప్రదా - సుఖములను ఇచ్చునది.

శ్లోకము 51
<li> దుష్టదూరా - దుష్టత్వము అంటనిది. దుష్టులకు అంటనిది.
<li> దురాచార శమనీ - చెడు నడవడికను పోగొట్టునది.
<li> దోషవర్జితా - దోషములచే విడిచి పెట్టబడింది.
<li> సర్వజ్ఞా - అన్నిటినీ తెలిసింది.
<li> సాంద్రకరుణా - గొప్ప దయ గలది.
<li> సమానాధిక వర్జితా - ఎక్కువ తక్కువ భేదాలచే విడువబడినది అనగా ఎక్కువ వారు తక్కువ వారు లేనిది.

శ్లోకము 52
<li> సర్వశక్తిమయీ - సర్వశక్తి స్వరూపిణి.
<li> సర్వమంగళా - సర్వమంగళ స్వరూపిణి.
<li> సద్గతి ప్రదా - మంచి మార్గమును ఇచ్చునది.
<li> సర్వేశ్వరీ - జగత్తు లేదా విశ్వమునంతకు ప్రధానాధికారిణి.
<li> సర్వమయీ - సర్వములో అనగా విశ్వమంతటా నిండి ఉంది.
<li> సర్వమంత్ర స్వరూపిణీ - అన్ని మంత్రములును తన స్వరూపముగా గలది.

మూలాలు